Per Anders Langerød

Per Anders Torvik Langerød  (født 3. mai 1985 i Arendal) er en norsk politiker (Ap)  og organisasjonsperson. Han har tidligere vært bystyrerepresentant i Oslo (2011-2019), leder av Grünerløkka Arbeiderparti og byrådssekretær i Oslo kommune. Han har også vært leder av Norsk Studentunion (NSU).Studenttorget.no: Studentenes disippel Langerød har også vært nestleder for AUF i Oslo og leder for Arendal AUF. 

Langerød har en mastergrad i statsvitenskap ved Universitetet i Oslo (2012). Han har bakgrunn som lokalpolitiker for Arbeidernes ungdomsfylking og Arbeiderpartiet og har vært aktiv i flere tverrpolitiske organisasjoner. I 2006 ble han valgt til velferdsansvarlig i Norsk Studentunion og var deretter leder for NSU for perioden 2007-2008.Universitas: - Må bli tøffere mot myndighetene 

Langerød var kandidat til bystyrevalget første gang i Oslo 2011TV2s velgerguide: Per Anders Langerød og ble valgt inn i Oslo bystyre for Arbeiderpartiet. For perioden 2015-2019 var han 1.vararepresentant, men møtte fast i hele perioden.

Han har også arbeidet for Norges Røde Kors og Studentsamskipnaden i Oslo og Akershus, og ble i 2019 utnevnt som byrådssekretær for byråd i Oslo, Tone Tellevik Dahl, og deretter for helsebyråd Robert Steen.

 Utøya 
Langerød overlevde massedrapene på Utøya 22. juli 2011NRK.no: Overlevde halvannen time i vannet, gjennom å hoppe i havet og svømme under vann da han ble skutt på av gjerningsmannen.Vårt Land: 'Jeg har fått igjen en sånn merkelig glød'  I etterkant av terrorangrepene 22. juli, skrev Langerød en kronikk i Aftenposten om hvordan universitetene i større grad bør trene studentene i å delta i offentlig debatt.Aftenposten: De tause studentene 29. september 2011 delte Langerød ut helteprisen «Die Goldene Henne» til Marcel Gleffe i Berlin. Gleffe, som er tysk statsborger, reddet et 20-talls ungdommer opp av vannet og inn på land, deriblant Per Anders Langerød.

 Politiske verv 
 Leder av Grünerløkka Arbeiderparti
 Medlem av Oslo Bystyre fra 2011-2019
 Styremedlem i Oslo Arbeidersamfunn. 
 Styremedlem i Baroniet Rosendal. 
 2007-2008: Leder av Norsk Studentunion (NSU)
 Nestleder av AUF i Oslo og medlem av AUFs landsstyre
 Styremedlem i Statens lånekasse for utdanning
 Styremedlem i Universitets- og høgskolerådet (UHR)
 Leder av Arendal AUF

 Referanser 

Kategori:Ap-politikere i Oslo
Kategori:Tillitsvalgte i AUF
Kategori:Overlevende etter massedrapene på Utøya i 2011
Kategori:Personer fra Arendal kommune